kardosdrur/scandi-wiki huggingface dataset:
Havnsø

Havnsø er en lille havneby ved Sejerø Bugt på Nordvestsjælland med , beliggende i Kalundborg Kommune (en mindre del i Odsherred Kommune) og tilhører Region Sjælland. 

Havnsø er primært kendt for to ting: Færgerne til Nekselø og Sejerø, og sin K-Salat fabrik.

Historie 
Havnsø landsby bestod i 1682 af 9 gårde, 1 hus med jord og 7 huse uden jord. Det samlede dyrkede areal udgjorde 275,2 tønder land skyldsat til 59,24 tønder hartkorn. Dyrkningsformen var trevangsbrug. Ved kysten lå et udskibningssted, en vindmølle og en kro. Ved århundredeskiftet beskrives forholdene således: "Havnsø med Skole, Kro og Mølle, de sidste to ved Kysten; hvor der er Overfart til Nekselø". 

I mellemkrigstiden blev der opført et badehotel i tilknytning til udskibningsstedet. Senere skete en udstykning til sommerhuse. I 1930 havde Havnsø fiskerleje 280 indbyggere med følgende erhvervsfordeling: 164 levede af fiskeri og landbrug, 26 af håndværk og industri, 39 af handel, 6 af transport, 8 af immateriel virksomhed, 10 af husgerning, 19 var ude af erhverv og 8 havde ikke givet oplysninger. I 1931 blev etableret færgefart fra Havnsø til Sejerø.

I 1935 havde Havnsø 313 indbyggere. 1960 havde Havnsø 263 indbyggere og i 1965 var der 257 indbyggere.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Kalundborg Kommune
Byer i Odsherred Kommune
Haarby

Haarby er en by på det vestlige Fyn med , beliggende i Hårby Sogn. Byen er en hovedbyerne i Assens Kommune og hører til Region Syddanmark. Den var indtil 2007 hovedby i Haarby Kommune. I Haarby findes Haarby Kirke, der er korskirke.

Byen ligger langs Haarby å 2 kilometer fra Helnæs bugt og 32km fra Odense centrum langs hovedvej 323. 

I dag er byen inde i en udviklingsfase med ny industri, der flytter til byområdet eller udvider eksisterende aktiviteter. Blandt byens største virksomheder er møbelproducenten Montana Møbler samt Cabinplant, der leverer specialudstyr til fødevareindustrien.

Haarby er en aktiv handelsby med flere store supermarkeder, samt diverse specialbutikker. Disse butikker er et naturligt handelscentrum for byens opland.

Politikeren Uffe Ellemann-Jensen er født i Haarby.

Historie 
I 1873 beskrives byen således: "Haarby med Kirke, Kro, Skole, Vandmølle og Uldkarteri".

Omkring århundredeskiftet omtales byen således: "Haarby, ved Landevejen, med Kirke, Skole, to Forsamlingshuse (opf. 1887 og 1891), Lægebolig, Kro, Mølle, Saftstation for Assens Sukkerfabrik og Andelsmejeri".

Eksterne henvisninger
 Haarby360.dk Gå på opdagelse i Haarby
 Assens kommunes side om Haarby

Noter 

Byer i Assens Kommune
Vestfyn

Vestfyn er betegnelsen for det vestlige Fyn og dele af Højfyn. Den nye storkommune Ny Assens Kommune dækker stort set hele Vestfyn.

Fyn
Tuomas Holopainen

Tuomas Lauri Johannes Holopainen (født den 25. december 1976, i Kitee) er keyboard-spiller og sangskriver] i det finske symfoniske metal-band Nightwish. Han har også spillet i bandsene Nattvindens Gråt og Darkwoods My Betrothed.

Karriere 

Tuomas startede med at studere i et musik kollegie, værende den bedste til at spille klarinet og klaver. Han spillede i flere bands, inkl. spille keyboard på tre albums med black metal-bandet Darkwoods My Betrothed, før han fik idéen om at starte sit eget band, hvor han selv ville skrive musikken.

Det førte til stiftelsen af Nightwish i juli 1996, rundt om et lejrbål. Han spurgte Emppu Vuorinen & Tarja Turunen om de ville være med til hvad der dengang kun var et akkustisk projekt. Efter at have hørt Tarja's stærke sangstemme besluttede Tuomas at lave Nightwish om til et metalband.

Nightwish's første album, Angels Fall First, kom i 1997, men det var i 1998, efter udgivelsen af Oceanborn, at Tuomas' utrolige kompositionsevner fik anerkendelse over hele verden. Endnu fire udgivelser fulgte; Wishmaster (2000), Over the Hills and Far Away (2001), Century Child (2002) og Once (2004). I forbindelse de to sidste albums, tog Tuomas Nightwish til et helt nyt plan ved at samarbejde med symfoniorkestre fra Finland og Storbritannien, hvilket også er sket i forbindelse med det nye album fra 2007 Dark Passion Play, der både findes i en normal udgave med en cd og i en dobbelt udgave, hvor cd nummer to indeholder den instrumentale udgave af albummet.

Bands

Nuværende 
 Nightwish
 Timo Rautiainen
 For My Pain...

Tidligere bands 
 Nattvindens Gråt
 Darkwoods My Betrothed

Diskografi

Med Nightwish

Solo

Med Darkwoods My Betrothed 
 Heirs of the Northstar (1995)
 Autumn Roars Thunder (1996)
 Witch-Hunts (1998)
 Angel of Carnage Unleashed (2021)

Med Nattvindens Gråt 

 Där Svanar Flyger (1995)
 A Bard's Tale (1995)
 Chaos Without Theory (1997)

Med Auri 
 Auri (2018)
 II – Those We Don't Speak Of (2021)

Andre projekter 

 Chronicles of Hethenesse- Book 1 the Shadow Descends (1999), Furthest Shore
 Fallen (2003), For My Pain...
 Sarvivuori (2006), Timo Rautiainen

Som sessionsmusiker 
 Chamelion (1995), Plamen Dimov (tenorsaxofon)
 Helvetistä itään (2003), Kotiteollisuus
 Into the Silence  (2003), Sethian
 Sufferion - Hamartia of Prudence (2003), Silentium
 Kylmä tila (2004), Timo Rautianen & Trio Niskalaukaus
 Lisää persettä rättipäille (2007), Kylähullut
 Peräaukko sivistyksessä (2007), Kylähullut
 Why So Lonely? (2014) Kari Rueslåtten

Referncer

Eksterne henvisninger 

 

Musikere fra Finland
Nightwish
Eid

Eid har flere betydninger:

Muslimsk højtid 
Eid (fra arabisk ) betyder 'højtid' eller 'fest'. Ordet bruges blandt andet i forbindelse med de islamiske højtider.
 Eid-fest – to årlige muslimske højtider:
 Eid al-Fitr – en muslimsk højtid, som markerer afslutningen af fastemåneden Ramadan
 Eid al-Adha – en muslimsk højtid der fejrer profeten Ibrahims vilje til at ofre sin førstefødte søn Ishmael
 Eid al-Ghadir – en shia-muslimsk markering af profeten Muhammeds sidste prædiken

Geografi 
 Ejd, eid eller ejde er et gammelt ord fra oldnordisk som betyder landtange
 Eid kommune – en kommune i Sogn og Fjordane fylke i Norge
 Eid kommune (Hordaland) – en tidligere kommune Hordaland i Norge
 Eid kommune, Møre og Romsdal – en tidligere kommune i Møre og Romsdal i Norge
 Eid – et middelaldernavn for Askim-kommune i Østfold i Norge

Personer 
 Anne Berit Eid – norsk orienteringsløber
 Eid Ido – biskop af Meissen i Tyskland omkring år 1000
 Ludwig Eid – tysk katolsk pædagog og historiker
 Raymond Eid – ærkebiskop af Damaskus

Se også 
 Eide
 Ede
 Ejderen
Maser

En maser fungerer som en laser, men udsender ikke synligt lys. Oprindeligt brugte man forskellige navne for masere, der arbejdede i forskellige frekvensområder, men det er kun betegnelserne maser og laser, der bruges nu. En maser baseret på brint udsender mikrobølger med en meget præcis frekvens og kan bruges som basis for en tidsstandard.

Henvisninger 

Kvantemekanik
Radio
Free jazz

Free jazz er en genre inden for jazzen. Den opstod i 1958 og havde sin storhedstid cirka fra 1961 til 1971.

Kendetegnet var total improvisation uden bånd fra almindelige harmoniske islæt, fra en bestemt rytmisk kontinuitet og i ekstreme tilfælde også fra bestemte temaer, melodilinjer.

Denne musikalske bevægelse var en del af et antiautoritært/anarkistisk oprør blandt sorte amerikanere, som blev en forløber for ungdomsoprøret i slutningen af 1960’erne og for fx De Sorte Pantere.

Eric Dolphy (basklarinet, tværfløjte, saxofon), Ornette Coleman (plastic-altsaxofon), Cecil Taylor (piano), Archie Shepp (tenorsax), Charlie Mingus (kontrabas), Don Cherry (trompet, lomme-cornett) Billy Higgins, Ed Blackwell, Sunny Murray (trommer), Charlie Haden (kontrabas).

John Coltrane var også musikalsk inspireret af og især inspirerende for free jazz-bevægelsen.

John Coltranes ideologiske projekt var dog omtrent det modsatte. Han var religiøs og mente, at han stod i forbindelse med sin gud, når han fx spillede A Love Supreme. Alligevel blev han på grund af umiskendelige musikalske fællestræk regnet med til kredsen og spillede fx med Eric Dolphy. Dette fællesskab gælder dog kun for Coltranes sene arbejder.

Mange af kunstnerne døde unge i 1960’erne. Fx Dolphy (sukkersyge) og Coltrane (kræft). Men nogle lever endnu, fx basisten Charlie Haden, som stadig sammen med bl.a. Don Cherry indspiller aktivist-musik under titler som Not In Our Name, vendt mod den amerikanske besættelse af Irak. Ligesom de har indspillet El Pueblo Unido, som er en chilensk protestsang mod Augusto Pinochet og CIAs kup mod Salvador Allende i 1973, sange fra den spanske borgerkrig, oprørssange fra Nicaragua og El Salvador, fra den portugisiske nellikerevolution.

Men når man således spiller melodier, bliver man nødt til at forholde sig til en rytme og i hvert fald til et tema. Blandt andet derfor er Haden og Cherry blevet mere moderate musikalsk set, men ikke politisk.

I Danmark er grupper som Cadentia Nova Danica, The Contemporary Jazz Quintet og delvis Burnin Red Ivanhoe inspiret af den amerikanske free jazz.

Jazzgenrer
Émile Béthouart

Marie Emile Antoine Béthouart (født 17. december 1889, død 17. oktober 1982) var general i den franske hær. I 1945 blev han fransk øverstbefalende i Østrig.

En gangbro i Innsbruck bærer hans navn: Emile-Béthouart-Steg. Broen blev navngivet den 10. juni 2003 ved en ceremoni med deltagelse af franske og østrigske militærenheder.

Generaler fra Frankrig
Storkors af Æreslegionen
Æresdoktorer
Franskmænd i 2. verdenskrig
Gneisenau

Gneisenau blev bygget i 1936 og var en slagkrydser i den tyske krigsmarine af Scharnhorst-klassen.

Deltog sammen med søsterskibet Scharnhorst i en del operationer, bl.a. et raid i Atlanterhavet og undvigelsen gennem Den Engelske Kanal, Operation Cerberus, februar 1942. 

Umiddelbart herefter blev skibet sat ud af spillet af en bombetræffer, mens skibet lå i dok i Kiel. Hele forskibet udbrændte, og krydseren tog ikke længere del i krigen. 

Marts 1945 blev skibet sænket og anvendt som blokskib i Gotenhafen/Gdingen, det nuværende Gdynia i Polen.

I Danmark er der på det nu nedlagte Stevnsfortet placeret to pansertårne med hver to 15 cm kanoner stammende fra Gneisenau. 

Fortet åbnede 1. juli 2008 som museum.

Kanonerne har tidligere været placeret i et tysk kystbatteri på Fanø for at forsvare indsejlingen til Esbjerg. 

Gneisenaus agterste kanontårne, C-tårnet, blev fragtet til Ørland nord for Trondheim i Norge, hvor de blev placeret i et kystbatteri. Se Austrått fort

Eksterne henvisninger

Slagskibe fra 2. verdenskrig fra Tyskland
Slagskibe fra Tyskland
Björn Gelotte

Björn Gelotte født 1975 er guitarist og sangskriver for det svenske band In Flames. Han sluttede sig til bandet efter trommeren Daniel Erlandsson forlod dem. Björn var derefter trommeslager til de to albums The Jester Race og Whoracle. Da Glenn Ljungström (guitarist) forlod bandet skiftede Gelotte til at være deres guitarist og Daniel Svensson sluttede sig til bandet som trommeslager. Siden er der aldrig blevet byttet instrumenter i In Flames.

Sideprojekter 
Før Björn Gelotte sluttede sig til In Flames var han et medlem af Sights.
Han er også involveret i et projekt kaldet All Ends som ham og hans bandmate Jesper Strömblad skriver sange for. Björns søster er en af sangerne i bandet All Ends.

Guitarvalg 
Björn bruger flere forskellige Gibson Les Paul custom med EMG 81 og 85 aktive pickupper guitar.

Eksterne henvisninger 
 

In Flames
Musikere fra Sverige
Guitarister fra Sverige
Peter Iwers

Peter Iwers (født 15. maj 1975 Stockholm Sverige) er bassist for det svenske band In Flames. Han har spillet i In Flames siden deres album Colony 1999, hvor han erstattede Johan Larsson.
Han har to døtre og en eks-kone.

Sideprojekter 
Før Peter Iwers sluttede sig til In Flames spillede han i et band ved navn Chameleon. Sammen med bandmate Jesper Strömblad er han DJ i Sverige. De går under navnet DJ Sellout & DJ Kaos.

Udstyr 
Peter Iwers bruger udstyr fra ESP, Ibanez, Washburn, Peavey, Spector, og Ampeg.

Eksterne henvisninger 
 

Bassister fra Sverige
In Flames
Heavy metal-musikere fra Sverige
Personer fra Stockholm
CO

CO eller co har flere betydninger:

 .co – et nationalt topdomæne der er reserveret til Colombia

Se også
 Bomuld – tekstil af bomuld er ofte mærket co (cotton)
 Co-dominans – i genetik, når begge alleler i en genotype kommer til udtryk i fænotypen
 CO-industri – Centralorganisationen af industriansatte i Danmark
 Kobolt – det 27. grundstof i det periodiske system, og har det kemiske symbol Co
 Kompagni – (flertydig) forkortes ofte co.
 Kulilte – en klar, lugtløs gasart med den kemiske formel CO
Siemens AG

Siemens AG blev grundlagt i 1847 i Berlin af Werner von Siemens. Siemens AG er en mere end 170 år gammel global teknologivirksomhed, der beskæftiger omkring 385.000 medarbejdere i omkring 200 lande. Koncernen har fokus på energiproduktion og distribution, intelligent infrastruktur og bygningsteknologi samt automatisering og digitalisering til industrien. 

Siemens er gennem helt eller delvist ejede selskaber en ledende leverandør af transportløsninger til jernbane og vej, medicinsk teknologi og sundhedsløsninger samt løsninger til onshore og offshore vindproduktion. Ca. 44 % af den globale omsætning kommer fra bæredygtige og miljøvenlige produkter.

Siemens i Danmark 
Siemens blev etableret i Danmark i 1893, derved har Siemens drevet virksomhed i Danmark i mere end 125 år. I 1956 blev Siemens aktiviteter i Danmark samlet i et selskab under navnet Siemens A/S. 

I Danmark beskæftiger Siemens ca. 6.200 medarbejdere, hvoraf 1.500 af dem er ingeniører. Siemens i Danmark havde i forretningsåret 2018/2019 en samlet omsætning på over 30 milliarder kroner og en eksport på ca. 25 milliarder kroner, fortrinsvis vindmøller.

I dag er aktiviteterne i Siemens Danmark gruppen spredt ud på følgende selskaber: 

 Siemens A/S
 Siemens Healthineers A/S
 Siemens Gamesa Renewable Energy A/S
 Siemens Digital Industries Software A/S
 Siemens Mobility A/S
 Siemens Energy A/S

Siemens hvidevarer 
Bosch og Siemens kombinerede i 1967 deres aktiviteter inden for husholdningsapparater i et joint venture kaldt BSH. I 2014 solgte Siemens deres BSH-andel for at fokusere på deres kerneforretning. I dag har BSH rettighederne til at producere og markedsføre husholdningsmaskiner under Siemens brandet. Forretningerne fungerer uafhængigt af hinanden.

Referencer

Eksterne henvisninger 
* Siemens AG* Siemens A/S* Årsrapporter Siemens A/S*Sustainability report

Etableret i 1847
Mobiltelefonproducenter
Aage

Aage er et drengenavn, der stammer fra olddansk Aki og oldhøjtysk Anihho, som muligvis betyder "forfader" eller "oldefar". Aage har sin største udbredelse i Danmark, men er også anvendt i Norge og på Island.

Navnet staves også Åge, og variationer over navnet er Aake og Åke, der dog mest anvendes i Sverige. De nævnte former forekommer endvidere i sammensætninger med og uden bindestreg, for eksempel Svendåge.

Aage/Åge og Aake/Åke bæres af cirka 4.900 danskere i 2012 ifølge Danmarks Statistik.

Kendte personer med navnet 
Prins Aage, dansk prins
Åge Aleksandersen, norsk musiker.
Aage Bohr, dansk fysiker.
Aage Brusgaard, dansk politiker.
Aage Frandsen, dansk politiker.
Aage Fønss, dansk sanger og skuespiller.
Aage Sikker Hansen, dansk billedkunstner.
Aage Haugland, dansk sanger
Svend Aage Jensby, dansk politiker og tidligere minister.
Svend Åge Madsen, dansk forfatter.
Carl Aage Præst, dansk fodboldspiller.
Aage Rais, dansk filminstruktør.
Åke Sandgren, dansk filminstruktør.
Aage Stentoft, dansk musiker og komponist.

Navnet anvendt i fiktion 
Åge Brodtgård er navnet på en figur, Monrad & Rislund har anvendt i mange sammenhænge.

Noter 

Drengenavne
Aase

Aase er et dansk pigenavn, der stammer fra navnet på den nordiske gudinde Asa. Navnet forekommer i hele Skandinavien.

Varianter af navnet omfatter Aasa, Åse og Åsa.

Kendte personer med navnet
Aase Clausen, dansk skuespiller
Aase Hansen (forfatter), dansk forfatter og cand.mag.
Aase Hansen (skuespiller), dansk skuespiller
Åse Kleveland, norsk politiker og sanger
Aase Madsen,  dansk skuespiller
Aase D. Madsen,  dansk politiker
Aase Olesen, dansk politiker og tidligere minister
Aase Werrild, dansk sanger og skuespiller
Aase Ziegler, dansk sanger og skuespiller

Navnet anvendt i fiktion
Åse er navnet på Peer Gynts mor i Henrik Ibsens skuespil.

Pigenavne
Givatayim

Givatayim () er i dag en forstad til Tel Aviv beliggende syd for Ramat Gan. Givatayim har indbyggere.

Den moderne by blev grundlagt i 1922 som en bosættelse for arbejdere, der arbejdede i omegnen. Efterhånden blev der bygget flere bosættelser på de omkringliggende bakker og høje, som siden har udviklet sig til et større byområde og forstad. Her blev den første kooperative forretning åbnet og byen havde stor betydning under Uafhængighedskrigen.

Giv'Atayim har et planetarium med mange aktiviteter inden for astronomi og rummet, parker og en flot udsigt fra bakkerne ud over kystområdet og strandene ved Middelhavet. Byen er desuden nabo til de store forretnings-, handels- og underholdningscentre i Tel Aviv og Ramat Gan.

Referencer

Eksterne henvisninger 

 Officiel hjemmeside 

Byer i Israel
Tel Aviv
Nahariya

Nahariya (Nahariyya) (Hebraisk: נַהֲרִיָּה) er en af Israels mest behagelige badebyer beliggende ca. 10 km. syd for grænsen til Libanon. 

Byen blev grundlagt i 1934 som et landbrugssamfund af tyske jøder. Det er en by med liv både dag og nat, mange restauranter og cafeer, gode badestrande og masser af muligheder for søsport. Nahariya er et populært sted at holde hvedebrødsdage for nygifte i Israel. FN-observatører, der holder øje med Sydlibanon, bor normalt her.

Nahariya har i dag ca. 50.000 indbyggere.

Noter

Eksterne henvisninger 

 Dansk-Israelsk Forening
 Officiel hjemmeside 

Byer i Israel
Rehovot

Rehovot (Hebraisk: רְחוֹבוֹת) er en af Israels videnskabsbyer, som ligger uden for Tel Aviv.

Rehovot blev grundlagt i 1890 og udviklede sig til et landbrugsområde med dyrkning af bl.a. vindruer og citrus. Efter Israels grundlæggelse har Rehovot langsomt udviklet sig fra et landbrugssamfund til et bysamfund, men Rehovot ligger stadig i et landbrugsområde med en alsidig landbrugsproduktion og fødevareindustri. Rehovot var et af den jødiske oprørsbevægelses hovedkvarterer i den britiske mandatperiode.

Byen er hjemsted for det videnskabelige Weizmann Institut, Israels største og mest berømte forsknings- og udviklingscenter opkaldt efter Israels første præsident, Chaim Weizmann. Desuden er byen hjemsted for det Hebraiske Universitets landbrugsfakultet og andre videnskabelige institutioner samt en high-tech industripark.

Byen har ca. 103.000 indbyggere.

Noter

Eksterne henvisninger 

 Dansk-Israelsk Forening
 Officiel hjemmeside 

Byer i Israel
Nazareth Illit

Nazareth Illit (Nazerat Illit) (Hebraisk: נָצְרַת עִלִּית) er en hurtigt voksende jødisk by i nedre Galilæa nordøst for Nazareth grundlagt i 1956. Det smukke bjergrige landskab omkring Nazareth Illit, den friske luft og nærheden til det gamle historiske og hellige Nazareth tiltrækker mange mennesker og turister.

Nazareth Illit er det lokale center for industri, handel og offentlige institutioner i regionen. Byen har meget industri (fem industrizoner med bl.a. tekstilfabrikker, fødevarer, elektronik og flere samlefabrikker), hvor ca. halvdelen af de beskæftigede arbejder.

Nazareth Illit har ca. 44.000 indbyggere.

Noter

Eksterne henvisninger 

 Officiel hjemmeside 

Byer i Israel
Netanya

Netanya (Nathanya) (Hebraisk: נְתַנְיָה) er hovedstaden i Sharon-regionen i Israel, der ligger ved Middelhavskysten nord for Tel Aviv. 

Byen, der er opkaldt efter Nathan Strauss, blev grundlagt i 1928-29 som et landbrugssamfund med citrusplantager. Den frugtbare Sharon slette på Israels centrale kystområde er et frodigt citrusland med mange plantager og dyrkning af alle former for citrus.

I 1933 blev det første diamantsliberi grundlagt i byen og efterhånden udviklede Netanya sig til et centrum for Israels diamantindustri med mange diamantsliberier og -centre. Diamanter er en af Israels største import- og eksportartikler og Israel har i mange år været verdens største eksportør af slebne diamanter. I byens udkant ligger der flere industrizoner med bl.a. støberier, garverier, bryggerier og maskine- og ingeniørvirksomheder. Banegården ligger centralt ved Tel Aviv – Nahariya jernbanen.

Netanya har ca. 171.000 indbyggere.

Noter

Eksterne henvisninger 

 Dansk-Israelsk Forening
 Officiel hjemmeside

Byer i Israel
Petah Tiqwa

Petah Tiqwa (Petah-Tikva, Petach Tikvah; , "Håbets port") er i dag en forstad til Tel Aviv i Israel beliggende i det midtisraelske urbane område som strækker sig fra Tel Aviv til Jerusalem.

Petah Tiqwa blev grundlagt i 1878 som Israels ældste landbrugskoloni. Efter den 1. verdenskrig begyndte kolonien at vokse og fik i 1973 status som by.

I dag er Petah Tiqwa blandt de største byer i Israel.

Petah Tiqwa har ca. 180.000 indbyggere.

Noter

Eksterne henvisninger 

 Officiel hjemmeside 

Byer i Israel
Hebraiske ord og vendinger
Ra'anana

Ra'anana (Ra'ananna, Raanana) (Hebraisk: רַעֲנָנָה) er beliggende øst for Herzliya i Sharon regionen og blev grundlagt i 1922 som et landbrugssamfund. I dag er det en moderne og eftertragtet by i nærheden af Tel Aviv med mange grønne områder og landsbyatmosfære.

Ra'anana har ca. 72.000 indbyggere.

Noter

Eksterne henvisninger 

 Officiel hjemmeside 

Byer i Israel
Skads Kirke

De ældste dele af Skads Kirke menes opført omkring 1200. Siden har den været centrum for det kirkelige liv i Skads Sogn (Skast), Skast Herred.

Ret kort efter opførelsen er kirken forlænget både mod øst og vest. I senmiddelalderen er tilføjet tårn og våbenhus. Ved en stor restaurering 1891-92 blev våbenhuset nedbrudt, mens tårnets munkesten blev skalmurede med mindre sten, så det fik sin nuværende skikkelse.

Den statelige kvaderstenskirke har bevaret mange oprindelige vinduer.

Efter våbenhusets nedbrydning blev der skabt adgang til kirken gennem tårnet. Over døren bydes man velkommen af en vejrbidt og nu ulæselig indskrift indsat i muren.

Gennem tårndøren kommer man ind i et nyere våbenhus og derfra ind i kirken.

Eksterne kilder og henvisninger 
 Kirkens folder  Skads menighedsråd fik i efteråret 2001 udarbejdet en smuk farvetrykt folder med information om kirken og illustreret med farvebilleder.
 Skads Kirke hos KortTilKirken.dk
 Skads Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Kammerjunker

Kammerjunker kan henvise til flere artikler:
 Kammerjunker (titel) – en gammel titel
 Kammerjunker (småkage) – en slags lille tvebak
 En Kammerjunker – et digt af Christian Winther
Kammerjunker (titel)

Kammerjunker er en nu ikke længere brugt hoftitel, som oftest blev givet til unge adelsmænd, junkere, som havde til opgave at betjene en fyrstelig person, i Danmark især ved det kongelige hof. Kammerjunkeren stod i rang under en kammerherre, men over en kammerpage.

Titlen er i Danmark ikke blevet benyttet siden kong Christian den 10.´s død i 1947. Den blev til sidst hovedsagelig givet til yngre officerer tjenstegørende ved garderegimenterne. Den senere professor i filosofi ved Aarhus Universitet, Justus Hartnack, fik titlen som officer i Livgarden, og den senere chef for Frikorps Danmark, Christian Frederik von Schalburg fik i 1935 eller 1936 titlen som premierløjtnant i Livgarden. Efter Schalburgs død benyttede hans enke titlen kammerjunkerinde.

Torben Tryde var den sidste, der blev tildelt titlen.

Kilder 

 
Adelige titler
Titler i Rangfølgens klasse 4
Hofembedsmænd
Historiske embeder
Angelique

Angelique kan henvise til:

 Angélique, en variant over navnet Angelica (pigenavn)
 Angélique (bog), en romanserie med 13 romaner skrevet af Anne Golon og dennes mand Serge Golon
 "Angelique", det første nummer på Mike Oldfields album Light & Shade
 Angelique (sang), Dario Campeotto's vindermelodi fra Dansk Melodi Grand Prix 1961

 Angelica er det latinske navn for planteslægten Angelik, hvortil blandt andet Kvan hører.